Νταν ΜακΚάφερτι

Ο Γουίλιαμ Ντάνιελ ΜακΚάφερτι (14 Οκτωβρίου 1946 – 8 Νοεμβρίου 2022) ήταν Σκωτσέζος  τραγουδιστής και τραγουδοποιός, ο οποίος ήταν περισσότερο γνωστός ως ο τραγουδιστής του σκωτσέζικου hard rock συγκροτήματος Nazareth από το έτος ίδρυσής του το 1968 μέχρι την απόσυρσή του από τις περιοδείες με το συγκρότημα το 2013.

 Ζωή και καριέρα 

 Nazareth και σόλο καριέρα 
Έχοντας επηρεαστεί από καλλιτέχνες όπως ο Little Richard, ο Έλβις Πρίσλεϊ, ο Τσακ Μπέρι και ο Ότις Ρέντινγκ, έγινε ένα από τα ιδρυτικά μέλη των Nazareth το 1968. Εμφανίστηκε σε όλα τα άλμπουμ των Nazareth μέχρι το 2014 και περιόδευσε μαζί τους για 45 χρόνια. Συνέγραψε μερικές από τις μεγάλες επιτυχίες των Nazareth, όπως τα "Broken Down Angel" και "Bad Bad Boy". Ως σόλο καλλιτέχνης κυκλοφόρησε τρία άλμπουμ. Τον Σεπτέμβριο του 1975, το πρώτο του σόλο single, μια διασκευή του τραγουδιού των Rolling Stones του 1966, "Out of Time", έφτασε στο νούμερο 41 στο Ηνωμένο Βασίλειο.

 Απόσυρση από τις περιοδείες με τους Nazareth 
Στις 29 Αυγούστου 2013, οι Nazareth ανακοίνωσαν την αποχώρηση του ΜακΚάφερτι από τις περιοδείες με το συγκρότημα λόγω προβλημάτων υγείας. Σε μια συνέντευξη στο βρετανικό μουσικό περιοδικό Classic Rock, αναπτύχθηκε εξονυχιστικά τις λεπτομέρειες των προβλημάτων υγείας και την κατάστασή του. Δήλωσε ότι δεν είχε υποστεί εγκεφαλικό επεισόδιο, όπως ανέφερε ο Τύπος. Είπε ότι η χρόνια αποφρακτική πνευμονοπάθεια (ΧΑΠ) από την οποία πάσχει, που έχει «επιδεινωθεί τα τελευταία χρόνια», τον είχε αναγκάσει να εγκαταλείψει τη σκηνή στην Ελβετία στα τέλη Αυγούστου του 2013 μετά από τρία τραγούδια, λέγοντας πως «Δεν ξέρεις πότε θα συμβεί, αλλά ξαφνικά δεν μπορείς να αναπνεύσεις». Σχολιάζοντας το πιο πρόσφατο επεισόδιό του, στο ελβετικό φεστιβάλ, ο ΜακΚάφερτι δήλωσε: «αν δεν μπορείς να κάνεις τη δουλειά, δεν θα έπρεπε να είσαι εκεί — οι Nazareth είναι πολύ μεγάλοι για κάτι τέτοιο». Ο ΜακΚάφερτι αποκάλυψε επιπλέον ότι ένα άλλο πρόβλημα υγείας ήταν υπεύθυνο για την κατάρρευσή του επί σκηνής σε μια συναυλία στον Καναδά τον Ιούλιο του 2013 - ένα έλκος στομάχου το οποίο ξέσπασε. Αναλογιζόμενος το περιστατικό, είπε: «Νόμιζα ότι θα ήμουν καλά, αλλά όταν συμβαίνει αυτό χάνεις τόσο πολύ αίμα». Επιπρόσθετα, ο ΜακΚάφερτι είπε ότι περίμενε ότι οι Nazareth θα συνέχιζαν χωρίς αυτόν. «Ελπίζω πραγματικά να βρουν κάποιον άλλο», δήλωσε. «Είμαι σίγουρος ότι θα το κάνουν».

Παρόλο το γεγονός ότι ο ΜακΚάφερτι ανακοίνωσε την απόσυρσή του από τις παραστάσεις, η φωνή του ακούγεται στο άλμπουμ των Nazareth, με τίτλο, Rock 'n' Roll Telephone του 2014. Ο τραγουδιστής αποκάλυψε επίσης ότι θα μπορούσε να ηχογραφήσει περισσότερη καινούργια μουσική, είτε με τους Nazareth είτε ως σόλο καλλιτέχνης. Διευκρίνισε: «Το να μπω σε ένα στούντιο και να τραγουδήσω δεν είναι σαν να κάνω μια συναυλία. Θα μπορούσα πάντα να κάνω έναν άλλο δίσκο, αλλά το να σηκώνομαι να κάνω μια ώρα και τρία τέταρτα και να κάνω τους ανθρώπους να πληρώσουν χρήματα για να έρθουν να με δουν - δεν μπορώ να το κάνω αυτό». Ο ΜακΚάφερτι εξέφρασε την εκτίμησή του προς τους θαυμαστές του στα τέλη μιας συνέντευξης λέγοντας: «Ας γνωρίζουν όλοι ότι εκτιμώ που ήταν εκεί όλα αυτά τα χρόνια».

 Έργα ενώ ήταν ημι-συνταξιοδοτημένος 
Συνέχισε να τραγουδάει ζωντανά σε όλο τον κόσμο και να ηχογραφεί περιστασιακά. Στις 21 Ιουνίου του 2019, κυκλοφόρησε ένα νέο μουσικό βίντεο με τίτλο "Tell Me". Ήταν από το σόλο άλμπουμ του, Last Testament, το οποίο κυκλοφόρησε στις 18 Οκτωβρίου του 2019, το πρώτο σόλο άλμπουμ του ΜακΚάφερτι από το Into The Ring του 1987. Ο ΜακΚάφερτι συνέχισε να εργάζεται πού και πού μέχρι τον θάνατό του.

 Προσωπική ζωή και θάνατος 
Ο ΜακΚάφερτι γεννήθηκε στο Ντάνφερμλάιν, στην περιοχή του Φάιφ. Ο ΜακΚάφερτι ήταν παντρεμένος και είχε δύο παιδιά.

Ο ΜακΚάφερτι έπασχε από χρόνια αποφρακτική πνευμονοπάθεια (ΧΑΠ) και πέθανε στις 8 Νοεμβρίου του 2022, σε ηλικία 76 ετών. Φόρο τιμής απέτισαν οι rock μουσικοί Μπράιαν Τζόνσον και Αξλ Ρόουζ, που έκαναν ειδική αναφορά σε αυτόν ως επιρροή στο δικό τους τραγούδι.

 Δισκογραφία 

 Nazareth 

 Σόλο δισκογραφία 

 Άλμπουμ 

 Dan McCafferty (1975)
 Into the Ring (1987)
 Last Testament (2019)
 No Turning Back (2023)

 Singles 

 "Out of Time" (1975) # 41 UK
 "Watcha Gonna Do About It" (1975)
 "The Honky Tonk Downstairs" (1976)
 "Stay With Me Baby" (1978)
 "Starry Eyes" (1987)
 "Tell Me" (2019)

 Παραπομπές 

 Εξωτερικοί σύνδεσμοι 




Κατηγορία:Μέλη των Nazareth